C 94/62
MT
Il-Ġurnal Uffiċjali tal-Unjoni Ewropea
13.3.2023
— tibdel id-deċiżjoni kkontestata billi tiddikjara li ma hemmx raġunijiet għaliex għandha tiġi rrifjutata r-reġistrazzjoni tat-trade mark tal-Unjoni Nru 18 204 993 CHERRY Passion fir-rigward tal-prodotti kollha li jaqgħu taħt il-klassi 30 u li t-trade mark għandha tiġi rreġistrata; — tikkundanna lill-EUIPO għall-ispejjeż.
Motivi invokati — Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill; — Ksur tal-prinċipju ta’ protezzjoni tal-aspettattivi leġittimi u tal-prinċipju ta’ ċertezza legali; — Ksur tal-Artikoli 94(1) u 95(1) tar-Regolament (UE) 2017/1001 tal-Parlament Ewropew u tal-Kunsill.
Rikors ippreżentat fit-30 ta’ Jannar 2023 – QN vs eu-LISA (Kawża T-31/23) (2023/C 94/75) Lingwa tal-kawża: il-Franċiż Partijiet Rikorrent: QN (rappreżentant: H. Tagaras, avukat) Konvenut: Aġenzija tal-Unjoni Ewropea għat-Tmexxija Operattiva ta’ Sistemi tal-IT fuq Skala Kbira fl-Ispazju ta’ Libertà, Sigurtà u Ġustizzja (eu-LISA)
Talbiet Ir-rikorrent jitlob li l-Qorti Ġenerali jogħġobha: — tilqa’ r-rikors; — tannulla l-atti kkontestati; — tikkundanna lill-konvenut għall-ħlas tad-danni fl-ammont ta’ EUR 4 000; — tikkundanna esklużivament lill-konvenuta għall-ispejjeż.
Motivi u argumenti prinċipali Insostenn tar-rikors kontra d-deċiżjoni tal-Aġenzija tal-Unjoni Ewropea għat-Tmexxija Operattiva ta’ Sistemi tal-IT fuq Skala Kbira fl-Ispazju ta’ Libertà, Sigurtà u Ġustizzja (eu-LISA) tal-5 ta’ Awwissu 2022 li tikkonferma r-rapport ta’ evalwazzjoni tar-rikorrent għas-sena 2021, ir-rikorrent jinvoka sitt motivi. 1.
L-ewwel motiv, ibbażat fuq il-ksur tal-obbligu ta’ motivazzjoni, minħabba b’mod partikolari n-nuqqas ta’ koerenza tal-atti kkontestati, fir-rigward b’mod partikolari tar-relazzjoni bejn il-punteġġ aritmetiku u l-evalwazzjonijiet litterali tar-rapport ta’ evalwazzjoni. 2.
It-tieni motiv, ibbażat fuq żbalji manifesti ta’ evalwazzjoni f’dak li jirrigwarda l-punteġġ aritmetiku tar-rikorrent, minħabba n-nuqqas ta’ koeżjoni u ta’ koerenza tal-imsemmija evalwazzjoni mal-evalwazzjonijiet litterali tar-rapport. 3.
It-tielet motiv, ibbażat fuq il-ksur tar-regoli li jirregolaw l-istabbiliment tar-rapporti ta’ evalwazzjoni, tal-użu ħażin ta’ proċedura u tal-abbuż ta’ poter, kif ukoll fuq il-ksur tad-dmir ta’ premura, minħabba b’mod partikolari tal-fatt li l-ewwel evalwatur tar-rikorrent emenda l-abbozz ta’ rapport tiegħu skont żviluppi ta’ proċedura oħra li tirrigwarda lir-rikorrent, jiġifieri proċedura ta’ investigazzjoni amministrattiva.